Iktatószám: Ph/………………/2026.


ADÁSVÉTELI SZERZŐDÉS
vagyoni értékű (rákötési) jog átruházásáról
amely létrejött egyrészről 
Martonvásár Város Önkormányzata (képviseli: Horváth Bálint polgármester, székhely: 2462 Martonvásár, Budai út 13., adószám:15727433-2-07, önkormányzati törzsszám: 727431, statisztikai jelzőszám: 15727433-8411-321-07), mint Vevő (továbbiakban: Vevő),
másrészről 

Tordas Község Önkormányzata (székhelye: 2463 Tordas, Szabadság út 87., Adószáma: 15363097-2-07, törzskönyvi azonosítószám (PIR): 363091, képviseletében: Márkus Pál polgármester), mint Eladó (a továbbiakban: Eladó),

(a továbbiakban együttesen: Felek) között alulírott helyen és napon az alábbi tartalommal:

1.) Felek kijelentik, hogy köztük, valamint Ráckeresztúr Község Önkormányzata és Gyúró Község Önkormányzata között 2020. június 2. napján négyoldalú „Megállapodás” jött létre a Martonvásári kistérségben a KEHOP -2.2.1-12-2015-00021 számú projekt keretében megvalósult, a szennyvízelvezetés és tisztítás fejlesztése kapcsán felmerült elszámolási, költségviselési és további fejlesztési feladatok tárgyában (a továbbiakban: Megállapodás), melyet a részes felek azóta többször módosítottak.
A Megállapodás legutolsó 2023. augusztus 21-i módosítása alapján az alábbi települési bekötési lehetőségek vannak:

	
	Részesedés %
	Bekötésszám db
	Még be nem kötött

	Gyúró
	4,98
	160
	100

	Martonvásár
	74,26
	1946
	402

	Tordas
	7,77
	209
	66

	Ráckeresztúr
	12,99
	555
	300

	
	100
	2870
	868


2.) Martonvásár Város Önkormányzatát megkereste az MKIF Secundus Zrt. (1123 Budapest, Alkotás utca 53. A ép. 6. em.; adószám: 32028627-2-44, cégjegyzékszám: 01-10-141958; a továbbiakban: MKIF) az M7 autópálya fejlesztése során a meglévő tárnoki pihenőhely bővítésének megtervezése folyamatában, hogy mindkét oldalon új WC épületekbe szükséges ivóvizet biztosítsa, illetve az onnan származó szennyvizet a Martonvásár-Erdőháton kiépített hálózatra való csatlakozással kerülhessen biztosításra. A teljes napi maximális vízigény 2050-re számítva 56m3/nap. A vagyoni értékű jog (kvóta) megvásárlása a hosszú távú igény megvalósulására tekintettel 50m3/nap mennyiségen lett meghatározva, ami 150 érdekeltségi egységet jelent. Martonvásár Város Önkormányzata és az MKIF szerződése alapján a biztosítandó kapacitást az MKIF 2027. március 31-ig fizeti meg, a kapacitás biztosítására ettől az időponttól van szükségük. (Vevő és az MKIF megállapodása jelen szerződés mellékletét képezi.)

3.) A jelen szerződésben érintett Feleket az 1. pontban jelzett Megállapodásban és annak módosításaiban rögzített mennyiségű, azaz az Eladó vonatkozásában 209 darab, Vevőt pedig 1946 darab lakóegységre vonatkozó rákötési jog (ún. kvóta, a továbbiakban: kvóta) illeti meg.
4.) A Felek a Megállapodás IV/3. pontjában foglaltakra figyelemmel jelen adásvételi szerződésben kívánják rendezni Martonvásár Város Önkormányzata és Tordas Község Önkormányzata közötti kvóta adásvételt.

5.) A Felek a Megállapodás IV/3. pontjával összhangban az Eladó saját kvótája terhére elad, a Vevő pedig megvesz 12 darab kvótát nettó 1 066 667,- Ft/kvóta vételáron, azaz mindösszesen 12 800 000,- Ft + ÁFA, azaz tizenkettőmillió-nyolcszázezer forint + ÁFA vételárért, amennyiben Vevő és az MKIF közötti megállapodás alapján az MKIF 2027. március 31-ig teljesíti fizetési kötelezettségét Vevő felé.
A Vevő az MKIF fizetéséről, vagy annak elmaradásáról a tudomására jutásától számított 10 munkanapon belül tájékoztatja Eladót, és az MKIF fizetése teljesítésétől számított 5 munkanapon belül az Eladó OTP Bank Nyrt.-nél vezetett ………………………………………… számú számlájára elutalja a vételárat. Az Eladó a vételár átutalását a kezéhez történő teljesítésnek fogadja el.

Amennyiben az MKIF fizetése, és ezáltal a kapacitásbiztosítás elmarad, úgy Felek jelen szerződése megszűnik, Eladó nem biztosítja a jelen szerződésben rögzített kvótát, Vevőt pedig nem terheli fizetési kötelezettség.

6.) Felek rögzítik, hogy az adásvételt követően a jelen adásvételi szerződésben érintett Önkormányzatok részére a kvóták növekményéből származó kapacitás bővítési lehetőség az alábbiak szerint alakul: 
	
	Részesedés %
	Bekötésszám db
	Még be nem kötött

	Gyúró
	4,98
	160
	100

	Martonvásár
	74,26
	1946
	414

	Tordas
	7,77
	209
	54

	Ráckeresztúr
	12,99
	555
	300

	
	100
	2870
	868


7.) Mind az Eladó, mind a Vevő vállalja, hogy a Megállapodásban érintett Ráckeresztúr Község Önkormányzatát és Gyúró Község Önkormányzatát jelen adásvételi szerződésről, annak megküldésével, értesítik az aláírástól számított 15 napon belül.
8.) Jelen szerződésben nem szabályozott kérdésekben a Polgári Törvénykönyv, valamint a vonatkozó hatályos jogszabályok rendelkezései az irányadóak. 

9.) A felek rögzítik, hogy mind az Eladó, mind a Vevő önálló jogalanyisággal rendelkező magyarországi önkormányzat, így szerződéskötési képességük és készségük jelen adásvétel vonatkozásában korlátozás alatt nem áll. 
10.) A szerződő felek jogvita esetére kikötik a Székesfehérvári Törvényszék kizárólagos illetékességét.
11.) A jelen okirat kettő oldalon és 6 eredeti példányban készült, melyet a szerződő felek elolvasás és értelmezés után, mint akaratukkal mindenben egyezőt, saját kezűleg írták alá.
Martonvásár, 2026. augusztus ……..
                                                                           Martonvásár Város Önkormányzata

                                                                     (képviseli: Horváth Bálint polgármester)






                                 Vevő
       Tordas Község Önkormányzata

                                                                        (képviseli: Márkus Pál polgármester)






                                 Eladó
2

